Kitzbühel-Alpene

Kitzbühel-Alpene er en større fjellkjede i de østerrikske delstatene Tirol og Salzburg. Området har mange skianlegg. Det mest kjente er ved Kitzbühel (Hahnenkamm, 1712 moh.).

 Avgrensning 
Kitzbühel-Alpene begrenses
 i nordvest av Unterinntal (mot Brandenberg-Alpene),
 i nord av bl.a. Großache (mot Kaiserfjellene),
 i nordøst av Griessenpasset (mot Steinberge),
 i øst av Saalach (mot Dienten-fjellene),
 i sydøst av Salzach (mot Hohe Tauern),
 i sydvest av Gerlospasset (mot Zillertal-Alpene),
 i vest av Zillertal (mot Tux-Alpene).

 Topper 
De høyeste toppene i Kitzbühel-Alpene er
 Kreuzjoch (2558 moh.)
 Torhelm (2494 moh.)
 Ochsenkopf (2469 moh.)
 Salzachgeier (2469 moh.)
 Schafsiedel (2447 moh.)
 Kröndlhorn (2444 moh.)

 Daler og videre inndeling 
Gjennom dalen til Jochberger Ache (Leukental) blir Kitzbühel-Alpene delt i to. På den nordlige siden av denne dalen ligger Kitzbühel. Sydover forbindes dalen via Thurnpasset (1274 moh.) med Pinzgau. Fjellene på vestiden av Kitzbühel heter Kelchsau-Alpene, de noe lavere fjellene på østsiden Glemmtal-Alpene.

Andre bebodde daler i Kitzbühel-Alpene er Alpbachtal og Wildschönau fra nord; Brixental, som forbindel Kitzbühel med Wörgl; og Glemmtal fra øst.

 Eksterne lenker 


Kategori:Fjellkjeder i Alpene
Kategori:Fjell i Tirol